சமூகத் துறையிலே இன்றைக்குச் சாதி வேறுபாடுகள், மத வேறுபாடுகள், மதக் கலவரங்கள், சாதிக் கலவரங்கள், எல்லாம் ஓய வேண்டுமேயானால் சமூக நீதி முகிழ்த்திட வேண்டும். சமூகநீதி பரவிட வேண்டும். இல்லையேல் யார் தேர் இழுப்பது என்பதிலிருந்து போராட்டங்கள் நடைபெற்றுக் கொண்டுதான் இருக்கும். அவைகளை அடக்குவதற்கு அரசு சட்டத்தைப் பயன்படுத்த வேண்டிய சூழ்நிலை வந்து தான் தீரும். இவைகளை எல்லாம் சட்டத்தால் மாத்திரம் அடக்கி விட முடியாது. மனம் பக்குவப்படுத்தப்பட வேண்டும். சாதிச் சண்டை, மத சண்டை இவைகள் எல்லாம் ஓய வேண்டுமேயானால் மனம் பக்குவப்பட வேண்டும்.

#kalaignar #Inigoirudayaraj #TrichyEast #கலைஞர் #Karunanidhi